**Bonyhád Város Önkormányzat Képviselő-testületének**

**..../2018. (II. .....) önkormányzati rendelete**

**Bonyhád Város Önkormányzat 2018. évi költségvetésének és végrehajtásának**

**rendjéről**

Bonyhád Város Önkormányzatának Képviselő-testülete Magyarország Alaptörvénye 32. cikk (1) bekezdés a.) és f.) pontjaiban és a (2) bekezdésében meghatározott feladatkörében eljárva, az Államháztartásról szóló 2011. évi CXCV. törvény 6/C. § (1) bekezdés felhatalmazása alapján, valamint Magyarország helyi önkormányzatairól szóló 2011. évi CLXXXIX. törvény 120. § (1) bekezdés a.) pontjában, a képviselő-testület és szervei szervezeti és működési szabályzatáról szóló 5/2015. (III.27.) önkormányzati rendelet 58. § (1) db) pontjában biztosított véleményezési jogkörében eljáró Pénzügyi Ellenőrző és Gazdasági Bizottság, továbbá a Humán Bizottság véleményének kikérésével a következőket rendeli el:

**I. Általános rendelkezések**

**1. A rendelet hatálya**

1. § (1) A Rendelet hatálya kiterjed Bonyhád Város Önkormányzatára (továbbiakban: Önkormányzat) és valamennyi irányított költségvetési szervére.

(2) A Rendelet személyi hatálya kiterjed a közvetlen és közvetett támogatások tekintetében minden támogatást nyújtó a rendelet hatálya alá tartozó szervezetre, valamint minden támogatásban részesülőre.

**2. A költségvetés szerkezete**

2. § (1) Bonyhád Város Önkormányzati Képviselő-testülete (továbbiakban Képviselő-testület) a címrendet a 19. mellékletben foglaltak szerint határozza meg.

(2) A költségvetés címrendjében a működési költségvetésben az irányított költségvetési szervek, a közös önkormányzati hivatal, az önkormányzat önálló címnek minősülnek.

(3) Az alcímeken belüli előirányzat csoportok a működés, felhalmozás.

(4) Az előirányzat csoportok kiemelt előirányzatokra tagozódnak. Az államháztartásról szóló 2011. évi CXCV. törvény (továbbiakban: Áht.) 23. §-a, az Államháztartásról szóló törvény végrehajtásáról rendelkező 368/2011. (XII.31.) számú Kormányrendelet (továbbiakban: Áhkr.) rendelkezésein túl kiemelt előirányzat csoportként megjelöltek azok az előirányzatok, amelyek a költségvetési szerv működéséből, feladataiból eredő azon speciális feladatok megvalósítását szolgálják, amelyek tekintetében hatályos jogszabályi előírások alapján a költségvetési szerv vezetője kötelezettségvállalási jogköre nem vonható el. Az előirányzatok kötelező, önként vállalt, valamint államigazgatási feladatok szerinti bontásban szerepelnek.

(5) A felújítások összessége együtt címet alkot. A felújítási cím Európai Uniós és nem Európai Uniós támogatásból megvalósuló alcímekre tagolódik. A jogcím csoporton belül az egyes feladatok soronként megjelöltek.

(6) A fejlesztési feladatok összessége címet alkot. A fejlesztési cím Európai Uniós és nem Európai Uniós alcímekre tagolódik. A jogcím csoporton belül az egyes feladatok soronként megjelöltek.

(7) Az egyéb kiadások és bevételek önálló címet képeznek.

**II. Részletes rendelkezések**

**3. A költségvetés bevételei és kiadásai**

3. § (1) Bonyhád Város Önkormányzati Képviselő-testülete Bonyhád Város 2018. évi költségvetésének előirányzatát az alábbi összegekben határozza meg az 1. melléklet szerint:

a.) összes bevételét 5.381.425.479.- Ft-ban

b.) összes kiadását 5.381.425.479.- Ft-ban

c.) tárgyévi költségvetési bevételi előirányzatát 3.678.810.621.- Ft-ban

d.) tárgyévi költségvetési kiadási előirányzatát 5.340.750.228.- Ft-ban

e.) költségvetési hiányát 1.661.939.607.- Ft-ban

ezen belül: ea.)működési hiányát 251.622.891.- Ft-ban

eb.)felhalmozási hiányát 1.410.316.716.- Ft-ban

f.) a költségvetési hiány belső finanszírozására

szolgáló finanszírozási műveletek bevételét 1.702.614.858.- Ft-ban

ezen belül: fa.)működési célú maradványát 281.653.142.- Ft-ban

fb.)felhalmozási célú maradványát 1.420.961.716.- Ft-ban

g.) A költségvetési hiány külső finanszírozására

szolgáló finanszírozási műveletek bevételeit - 0 .- Ft-ban

h.) Finanszírozási célú pénzügyi műveletek kiadásait 40.675.251.- Ft-ban

ezen belül: ha.) működési célú kiadását 30.030.251.- Ft-ban

hb.)felhalmozási célú kiadásait 10.645.000.- Ft-ban

állapítja meg.

(2) Bonyhád Város működési bevételeit és kiadásait a 2. melléklet szerint

a.) tárgyévi költségvetési bevételek 1.692.932.622.- Ft-ban

1. tárgyévi költségvetési kiadások 1.944.555.513.- Ft-ban

c.) költségvetési hiányát 251.622.891.- Ft-ban

d.) a belső finanszírozására

szolgáló előző évek pénzmaradványát 281.653.142.- Ft-ban

e.) a finanszírozási műveletek kiadását 30.030.251.- Ft-ban

hagyja jóvá.

(3) Bonyhád Város felhalmozási bevételeit és kiadásait a 2. melléklet szerint

a.) tárgyévi költségvetési bevételek 1.985.877.999.- Ft-ban

1. tárgyévi költségvetési kiadások 3.396.194.715.- Ft-ban
2. költségvetési hiányát 1.410.316.716.- Ft-ban

d.) a belső finanszírozásra

szolgáló előző évek pénzmaradványát 1.420.961.716.- Ft-ban

e.) a belső finanszírozás egyéb finanszírozási bevételét - 0 .- Ft-ban

f.) A költségvetési hiány külső finanszírozására

szolgáló finanszírozási műveletek bevételeit - 0 .- Ft-ban

g.) Finanszírozási műveletek kiadásait 10.645.000.- Ft-ban

hagyja jóvá.

(4) Az Áht. 23. § (2) bekezdésében meghatározott előirányzat csoportokat, valamint a 6. § (2)-(3) bekezdésében foglalt kiemelt előirányzatokat az alábbi összegekben állapítja meg:

a.) működési bevételek

aa.) önkormányzatok működési támogatása 852.230.622.- Ft

ab.) működési célú tám. Áh-on belülről 44.387.000.- Ft

ac.) közhatalmi bevételek 586.800.000.- Ft

ad.) működési bevételek 209.515.000.- Ft

ae.) működési célú átvett pénzeszközök -0 .- Ft

b.) felhalmozási bevételek

ba.) felhalmozási tám. Áh-on belülről 1.963.877.999 .- Ft

bb.) felhalmozási bevételek 22.000.000.- Ft

bc.) felhalmozási célú átvett pénzeszközök - 0 .- Ft

c.) működési költségvetési kiadások 1.924.638.056.- Ft

ca.) személyi juttatások kiadásai 656.962.000.- Ft

cb.) munkaadókat terhelő járulék, szociális hozzájárulási

adó 139.798.000.- Ft

cc.) dologi kiadások 853.500.000.- Ft

cd.) ellátottak pénzbeli juttatásai 15.219.000.- Ft

ce.) egyéb működési célú kiadások 259.159.056.- Ft

d.)felhalmozási kiadások 3.099.069.000.- Ft

da.) beruházási kiadások összege 2.053.810.000.- Ft

ebből: Eu támogatással megvalósuló beruh. - 0 .- Ft

db.) intézményi felújítások összege 1.041.259.000.- Ft

ebből:EU-s forrásból finanszírozott támogatással

megvalósuló projektek kiadásai - 0 .- Ft

dc.) egyéb felhalmozási célú kiadások összege 4.000.000.- Ft

e) tartalékok összege 317.043.172.- Ft

ea.) Általános tartalék összege 15.727.457.- Ft

eb.) Egyéb céltartalék 292.315.715.- Ft

ec.) Pályázati tartalék 8.000.000.- Ft

ed.) Környezetvédelmi alap tartaléka 1.000.000.- Ft

f.) finanszírozási bevételek 1.702.614.858.- Ft

g.) finanszírozási kiadások 40.675.251.- Ft

(5) A költségvetés létszámkeretét a 12. mellékletben részletezve állapítja meg.

**4. Bevételek és kiadások jóváhagyása**

4. § (1) A Képviselő-testület a Rendelet 3. § (1)-(4) bekezdésben megállapított tárgyévi egyesített költségvetési bevételeit és kiadásait az 1.1. melléklet szerint, a működési bevételek és kiadások, valamint a felhalmozási bevételek és kiadásokat elkülönítetten a 2. melléklet szerint hagyja jóvá.

(2) A Képviselő-testület a Rendelet 3. § (1) bekezdés e) pontja szerinti költségvetési hiány belső finanszírozására szolgáló előző évi pénzmaradványt továbbá a tervezett pénzmaradványt működésre, illetve felhalmozási célú igénybevételre tervezett tagolásban a 2. melléklet szerint hagyja jóvá.

(3) Bonyhád Város Önkormányzati Képviselő-testülete kötelező, önként vállalt, és államigazgatási feladatok szerinti bontásban:

a.) a kiemelt előirányzatokat intézményenként a 3. melléklet szerint,

b.) a Közös Önkormányzati Hivatal bevételeit és kiadásai előirányzatait feladatonként 4. melléklet szerint,

c.) az Önkormányzat feladatainak bevételeit és kiadásait az 5. melléklet szerint

kötelező, önként vállalt, államigazgatási feladatok szerinti bontásban,

d.) a tervezett felújításokat a 6., az önkormányzati beruházásokat a 7/A., a közös önkormányzati hivatal beruházásait a 7/B. mellékletek szerint,

e.) az intézmények engedélyezett álláshelyeit a 12. melléklet szerint,

f.) költségvetés bevételi és kiadási előirányzatait címrend szerint a 16/A és 16/B.,

g.) Bonyhád Város címrendjét a 17. melléklet szerint

mellékletben szereplők alapján hagyja jóvá.

(4) A Képviselő-testület az Európai uniós támogatással megvalósuló projektek bevételeit és kiadásait a 9. melléklet szerint tudomásul veszi.

(5) A Képviselő-testület a közvetett támogatásokról szóló 11. melléklet, a központi költségvetési kapcsolatokból származó bevételek részletezését a Rendelet 13. melléklete szerint tudomásul veszi.

(6) A Képviselő-testület a többéves kihatással járó döntésekből származó kötelezettségeket célok szerint, évenkénti bontásban a 10. melléklet szerint tudomásul veszi azzal, hogy a későbbi évek előirányzatait véglegesen az adott költségvetés elfogadásakor állapítja meg.

(7) A Képviselő-testület a 2016. évi tényleges, 2017. évi várható, valamint a 2018. év adatairól szóló 8. , valamint az előirányzat-felhasználási ütemtervet a 14. melléklet, a hitel és kölcsönállományának alakulását a 15., a likviditási tervet a 17. melléklet szerint tudomásul veszi.

5. § (1) A Képviselő-testület a Rendelet. 3. § (1) e.) pontjában megállapított hiány belső finanszírozásra az előző év pénzmaradványából 3. § (1) f.) pontjában meghatározott összeg felhasználását hagyja jóvá.

(2) A Képviselő-testület a Rendelet 3. § (1) h.) pontjában meghatározott finanszírozási műveletek kiadását a 3. § (2) e.), valamint a 3. § (3) g.) pontjában foglaltak szerint hagyja jóvá.

(3) A Képviselő-testület a Rendeletben Magyarország gazdasági stabilitásáról szóló 2011. évi CXCIV. Törvény (továbbiakban stabilitási törvény) 3. § (1) bekezdésében meghatározott adósságot keletkeztető ügyletből származó fizetésként 10.645.000.- Ft-ban szerepeltet.

**5. A központi források elszámolásnak szabályai**

6. § (1) Az ellátottakról gondoskodó intézmények az állami támogatás alapját képező mutatószámokról kötelesek az elszámoláshoz szükséges naprakész nyilvántartást vezetni és a mutatószámokról tájékoztatást adni. A nyilvántartások, alapdokumentumok vezetésekor Magyarország 2018. évi központi költségvetéséről szóló 2017. évi C. törvény (továbbiakban: Kt.) 2. melléklete az irányadó.

(2) A Képviselő-testület felhatalmazza a polgármestert, hogy a Kt. 3. mellékletében foglalt, a helyi önkormányzatok kiegészítő támogatásának igénylési feltételei közzétételét követően gondoskodjon azoknak a központosított állami támogatásoknak az igényléséről, amelyekre az önkormányzat jogosult.

(3) A támogatásra jogosult, és támogatásban részesült intézmény köteles a felhasználásról analitikus nyilvántartást vezetni, azzal, hogy a Kt. 2. melléklet III. pont 5. pontjában szereplő, gyermek étkeztetés támogatásának nyilvántartását és elszámolását a Gazdasági Ellátó Szervezet vezeti. Az intézményvezető a jogszabályi előírásoknak megfelelően a mutatókról és a tényleges felhasználásról a jegyzőnek köteles a költségvetési beszámolóhoz tartozóan elszámolni.

(4) A jogosult intézmény év közben – a mutatók tervezettől eltérő alakulása esetén – köteles az igényelt támogatásról lemondani. A lemondást a jegyzőnek kell megküldeni.

(5) A Képviselő-testület felhatalmazza a polgármestert arra, hogy az Áht. 57.§ -ban foglalt rendelkezéseinek megfelelően 2017. évre az önkormányzatok általános működésének és ágazati feladatai támogatásának alapjául szolgáló mutatószámok tervezettől eltérő alakulása esetén, továbbá egyéb állami támogatás jogosulatlan igénybevétele miatt lemondjon az igényelt támogatásról. A Képviselő-testület felhatalmazza a polgármestert arra, hogy a 2017. évi tervezett és a ténylegesen igénybe vehető támogatás különbözetéből, valamint a központosított előirányzatok, egyéb központi állami támogatások elszámolásából adódó, elszámoláskor felmerülő, visszafizetési kötelezettséget, esetlegesen felmerülő kamatterheket a kiadások 104. cím 3. kiemelt előirányzata terhére teljesítse.

**6. Az önkormányzat kiadásai**

7. § (1) Az intézményekben foglalkoztatottak garantált illetménye a közalkalmazottak jogállásáról szól 1992. évi XXXIII. törvény (továbbiakban Kjt.) és a vonatkozó jogszabályok előírásainak megfelelően az automatikus előlépések következtében, valamint a minimálbér, a garantált bérminimum következtében emelkedhet.

(2) Az illetménypótlék számítási alapja a Kt. 60. § (1) bekezdés b) pontjában foglalt pótlékalap.

(3) A Képviselő-testület költségvetési szerveknél foglalkoztatott közalkalmazottak részére természetbeni étkezésként, vagy étkezési támogatás formájában havonta 5.000.- Ft-ot biztosít. A juttatást terhelő járulékos költségeket az intézmény költségvetési előirányzata tartalmazza.

(4) A közös önkormányzati hivatalnál foglalkoztatott köztisztviselők, ügykezelők alapilletményét, illetménykiegészítését, illetménypótlékát és egyéb juttatásait a közszolgálati tisztviselőkről szóló 2011. évi CXCIX. törvény, (továbbiakban: Kttv.) valamint a Közszolgálati Szabályzat figyelembevételével kell megállapítani és folyósítani.

(5) A közszolgálati tisztviselőkről szóló 2011. évi CXCIX. törvény 234. § (3) bekezdése c) pontja és (4) bekezdése alapján a hivatal köztisztviselője

a.) felsőfokú iskolai végzettség esetén alapilletménye 30 %-ának

b.) középfokú iskolai végzettség esetén alapilletménye 20 %-ának megfelelő összegű illetménykiegészítésre jogosult.

(6) A Képviselő-testület – a Kt. 59. § (2) bekezdésében foglaltakra, valamint a Kttv. 151. § (1) bekezdésében rögzített előírásokra figyelemmel – a köztisztviselők cafetéria rendszerének működtetésére, az adóterhet is beleértve 200.000.- Ft/fő keretet biztosít a Hivatal költségvetésében.

(7) Aközös önkormányzati hivatal köztisztviselőinek közszolgálati jogviszonyának egyes kérdéseiről, valamint szociális és kegyeleti támogatásairólszóló 6/2013. (III.29.) rendelet 4. § (2) bekezdés alapján a Közszolgálati Szabályzatban meghatározott mértékkel egyezően kerül beépítésre a rendelet személyi juttatásai közé.

(8) Az Önkormányzat megfizeti a Nemzeti Hulladékgazdálkodási Koordináló és Vagyonkezelő Zártkörűen Működő Részvénytársaság részére a lakosoktól átvállalva a közszolgáltatási díjat 2016.04.01-től 2017.04.30-ig terjedő időszak tekintetében.

(9) A Képviselő-testület a hivatal nyugdíjba vonult dolgozóinak és azok házastársainak támogatását szolgáló szociális és kegyeleti keretet 450.000.- Ft-ban hagyja jóvá.

**7. Az önkormányzat, intézményei, és a hivatal létszámkerete**

8. § (1) A Képviselő-testület az irányítása alá tartozó költségvetési szervek, a közös önkormányzati hivatal, valamint az önkormányzat által foglalkoztatottak 2018. január 1-i nyitó létszámát kötelező, önként vállalt, valamint államigazgatási feladatok szerinti bontásban a 12. mellékletben foglaltak szerint hagyja jóvá:

a.) Bonyhád Város Önkormányzata 14,25 álláshely

b.) Bonyhádi Közös Önkormányzati Hivatal 57 álláshely

c.) Gazdasági Ellátó Szervezet 8,75 álláshely

d.) Bonyhádi Varázskapu Bölcsőde és Óvoda 82,5 álláshely

e.) Vörösmarty Mihály Művelődési Központ 14 álláshely

f.) Solymár Imre Városi Könyvtár 6,0 álláshely

g.) Völgységi Múzeum 2,75 álláshely

h.) Közfoglalkoztatottak átlagos létszáma 30 álláshely

(2) A Képviselő-testület a 2018. évben az alábbi létszám módosításokat rendeli el:

a.) Az Önkormányzat engedélyezett létszámát 2018.01.01-jétől feladat átcsoportosítás miatt 1 fővel csökkenti.

c.) A Közös Önkormányzati Hivatal létszámát 201.01.01-jétől feladatátcsoportosítás miatt 1 fővel megemeli.

d.) Az Önkormányzat engedélyezett álláshelyeinek száma 2018. 04.01-jétől a sportfeladatoknál 2,5 fővel emelkedik.

(3) A közfoglalkoztatottak létszáma 2018. évben a Bonyhádi Járási Hivatal Foglalkoztatási Osztályával megkötött szerződésekben rögzítettek szerint az alábbiak szerint engedélyezi:

a.) 2018. 01.01-2018. 01.31. közötti időszakra 75 fő

b.) 2018. 02.01-2018.02.28. közötti időszakra 31 fő,

c.) 2018.03.01-től 2018.03.29-ig 8 fő.

A közfoglalkoztatottak létszámát 2018. március 1-jétől kezdődően 30 főben engedélyezi. A közfoglalkoztatottak tervezett éves átlagos létszáma 30 fő.

**8. Fejlesztési előirányzatok**

9. § (1) A felújítási kiadások előirányzatát a Képviselő-testület a Rendelet 6. mellékletében szereplő célok és összegek szerint hagyja jóvá

(2) A beruházási kiadások, fejlesztési célú támogatások előirányzatát célonként a Képviselő-testület 7/A., 7/B. mellékletek szerint hagyja jóvá.

(3) A Képviselő-testület felhatalmazása alapján a polgármester dönt a pályázatok benyújtásáról, projektek megvalósításáról 100%-os intenzitású pályázat esetén a képviselő-testület utólagos tájékoztatási kötelezettsége mellett. A polgármester halasztást nem tűrő esetben dönthet azon pályázatokról is, amelyhez önerő szükséges, azzal, hogy a testület utólagos jóváhagyását megkéri. A Képviselő-testület által korábban jóváhagyott, támogatási szerződéssel alátámasztott projektjeihez szükséges forrást a Rendelet tartalmazza.

(4) Az Önkormányzat 11.235.000.- Ft összegű képviselő keret felhasználása érdekében a Képviselő-testület felhatalmazza a polgármestert, hogy a képviselők írásban benyújtott kérelme alapján - mely kizárólag felhalmozási célú lehet - a felhasználásról döntsön. Az igényjogosultság megalapozottságnak felülvizsgálatát a polgármester a hivatali apparátus - amennyiben a hivatalban senki nem rendelkezik az igényjogosultság megítéléséhez szükséges szakértelemmel - vagy külső szakértő bevonásával végzi el.

**9. Tartalék felhasználására vonatkozó rendelkezések**

10. § (1) A Képviselő-testület az önkormányzati kiadások között 317.043.172.- Ft-ban hagyja jóvá az alábbiak szerint:

a.) általános tartalék: 15.727.457.- Ft

b.) pályázati tartalék: 8.000.000.- Ft

c.) környezetvédelmi alap céltartaléka: 1.000.000.- Ft

d.) bérkompenzáció céltartaléka: 590.000.- Ft

e.) letéti számla céltartaléka 31.021.715.- Ft

f.) folyamatban lévő pályázatok következő évek 258.104.000.- Ft

kiadásainak tartaléka

g.) fogászat céltartaléka 2.600.000.- Ft

(2) A pályázatokhoz szükséges önrész felhasználásáról a Képviselő-testület a pályázat benyújtásáról szóló döntéssel egyidejűleg dönt.

(3) Az általános tartalék az év elején nem ismert kiadások finanszírozását szolgálja, felhasználásáról a Képviselő-testület dönt.

(4) A nevesített céltartalékot a jóváhagyott célra lehet felhasználni.

**10. Az önkormányzat által nyújtott támogatások**

**felhasználására vonatkozó rendelkezések**

11. § (1) A Képviselő-testület a város központi költségvetésében egyesületek, szervezetek, rendezvények támogatására 50.500.000.- Ft-ot biztosít a következők szerint: a.) Média támogatása 8.500.000.- Ft

b.) Sportegyesületek támogatására 23.000.000.- Ft

c.) Polgármesteri keret 2.000.000.- Ft

d.) Egyesületek, szervezetek támogatása 6.000.000.- Ft

e.) Polgárőrség támogatása 1.500.000.- Ft

f.) Diáksport támogatása 2.000.000.- Ft

g.) Összefogás Közhasznú Alapítvány támogatása 2.500.000.- Ft

h.) Önkéntes Tűzoltó Egyesület támogatása 3.000.000.-Ft

i.) Evangélikus Egyház támogatása 2.000.000.- Ft

kerül meghatározásra.

(2) A támogatott szervezeteknek az önkormányzattal támogatási szerződést kötnek az államháztartáson kívüli forrás átadására és átvételére vonatkozó szabályokról szóló 21/2013 (XI.22.) rendelet szabályai szerint, amelyben számadási kötelezettség kerül előírásra a részükre juttatott összegek rendeltetésszerű felhasználásáról. Az elszámolást és felhasználást a jegyző által kijelölt munkatárs végzi. A támogatott szervezetet a jogszabálysértő, vagy nem rendeltetésszerűen felhasznált összegre vonatkozóan visszafizetési kötelezettség terheli.

(3) A Képviselő-testület az információs önrendelkezési jogról és az információszabadságról szóló 2011. évi CXII. törvény I. melléklet III. 4. pontja alapján az államháztartás pénzeszközeinek felhasználásával, az államháztartáshoz tartozó, vagyonnal történő gazdálkodással összefüggő – nettó 5.000.000.- Ft-ot elérő, vagy azt meghaladó értékű – árubeszerzésre, építési beruházásra, szolgáltatás megrendelésre, vagyon hasznosításra, vagyon, vagyoni értékű jog átadására, valamint a koncesszióba adásra vonatkozó szerződések megnevezését (típusát), tárgyát, a szerződést kötő felek nevét, a szerződés értékét, határozott időre kötött szerződés esetében annak időtartamát, valamint az említett adatok változását közzé kell tenni a szerződés létrejöttét követő 60 napon belül.

(4) A diáksport egyesületek támogatását városközpont költségvetésében elkülönített 2.000.000.- Ft összegű keret biztosítja, melynek felosztása a támogatott szervezetek között egyenlő arányban történik. Az államháztartáson kívüli forrás átadására és átvételére vonatkozó szabályokról szóló 21/2013. (XI.22.) rendelet értelmében támogatási szerződést kell kötni.

(5) Alapítványi forrás átvételére és alapítványnak történő forrás átadására a Magyarország helyi önkormányzatairól szóló törvény előírásai szerint kerülhet sor.

**11. Az előirányzatok módosításának szabályai**

12. § (1) A költségvetési szervek számára jóváhagyott kiemelt kiadási és bevételi előirányzatok kötöttek, ezek között a (2)-(3) bekezdésében foglalt kivétellel költségvetési szerv vezetője átcsoportosítást a Képviselő-testület jóváhagyásával hajthat végre. A költségvetési szerv a kiemelt előirányzatoktól a felhasználás során nem térhet el.

(2) A Képviselő-testület felhatalmazza polgármesterét, a költségvetési szervek vezetőit, hogy az önkormányzat bevételi és kiadási előirányzat módosítást hajtson végre az alábbi esetekben:

a.) az év közben engedélyezett, célhoz kötött támogatásértékű bevételek, átvett pénzeszközök, pénzmaradvány bevételei tekintetében;

b.) az Önkormányzat költségvetésben tervezett nevesített fejlesztési kiadások önkormányzati és intézményi költségvetések közötti átcsoportosítás tekintetében;

c.) a polgármesteri keretet a polgármester csökkentheti, melynek terhére dologi kiadást teljesíthet.

(3) A költségvetési szervek vezetői összességében 500.000.- Ft, az önkormányzat esetében a polgármester 5.000.000.- Ft összeghatárig jogosultak a kiemelt előirányzatok közötti átcsoportosításra azzal, hogy a személyi juttatások előirányzata nem növelhető.

(4) A költségvetési szervek kiadási előirányzatán belül – a működési és a felhalmozási előirányzatok között az irányító szerv hatáskörében hajtható végre átcsoportosítás.

(5) Az önkormányzat által irányított költségvetési szerv a rendeletben jóváhagyott bevételi előirányzatokat meghaladóan képződő többletbevételek terhére a bevételi és kiadási előirányzatai főösszegét saját hatáskörben nem módosíthatja.

(6) A Képviselő-testület az Áht. 34. § (4) bekezdése alapján módosítja költségvetési rendeletét.

(7) A Képviselő-testület által jóváhagyott kiemelt kiadási előirányzatokat valamennyi költségvetési szerv köteles betartani. Az előirányzat túllépés fegyelmi felelősséget vonhat maga után.

(8) A költségvetési bevételek a bevételi előirányzatokon felül is teljesíthetők.

(9) A működési célú állami támogatás évközi emeléséből származó többletforrásból céltartalékot, a felhalmozási célú állami támogatásból, egyéb céljellegű forrásból származó, nem tervezett bevételből a céljának megfelelő felhalmozási kiadási előirányzatot, az egyéb, nem céljellegű, a tervezettet meghaladóan képződő felhalmozási bevételből felhalmozási célú céltartalékot kell képezni, illetve a felhalmozási célú hitelt kell csökkenteni.

(10) A városközpont költségvetésében a rendeletben jóváhagyott előirányzatokat meghaladóan képződő bevétel az általános tartalékot növeli.

**12. A költségvetés végrehajtásának szabályai**

13. § (1) A gazdálkodás biztonságáért a képviselő-testület, annak szabályszerűségéért a polgármester felelős.

(2) A Képviselő-testület felhatalmazza a polgármestert, valamint az önkormányzat által fenntartott költségvetési szerveinek vezetőit a költségvetésben meghatározott bevételek beszedésére, a jóváhagyott kiadások teljesítésére és a költségvetés végrehajtására.

(3) A költségvetési szervek a rendeletben meghatározott bevételi és kiadási előirányzatai felett az intézmények vezetői előirányzat-felhasználási jogkörrel rendelkeznek.

(4) A (3) bekezdésben meghatározott költségvetési szervek többletbevételük terhére is csak a forrásképződés mértékének, illetve ütemének figyelembevételével és az intézmény biztonságos működésének szem előtt tartásával vállalhatnak kötelezettséget.

(5) Az önkormányzat által fenntartott költségvetési szerv vezetője a saját hatáskörben végrehajtott, írásba foglalt és iktatott előirányzat- módosításról 30 napon belül köteles a jegyzőt tájékoztatni.

(6) Az eredeti előirányzatokon felüli felújítási és felhalmozási kiadások finanszírozására csak a felesleges tárgyi eszköz értékesítéséből, a jóváhagyott előző évi pénzmaradványból, valamint felhalmozási célú pénzeszköz átvételből származó bevételi többlet fordítható.

(7) Az előző évi pénzmaradvány – az előző évben vállalt kötelezettségek áthúzódó teljesítésével összefüggő kiadások, egyéb céljellegű maradványok kivételével – a felülvizsgálat, illetve testületi jóváhagyást követően használható fel az intézmények kiadásainak finanszírozására.

(8) A költségvetési szervek vezetői forrásaik növelése és szakmai feladatellátásuk javítása érdekében ezen § (10) bekezdésben foglaltak figyelembevételével jogosultak pályázatok benyújtására, amennyiben a pályázati felhívásban foglalt feltételeknek megfelelnek.

(9) A feladatelmaradásból származó – személyi és dologi – megtakarítások felhasználására csak a Képviselő-testület engedélyével kerülhet sor.

(10) A Képviselő-testület a költségvetésben a nem tervezett, eredeti, illetve módosított előirányzatot meghaladóan, intézményi működési bevételből, felhalmozási bevételből képződő többletbevétel felhasználását 1.000.000.- értékhatárig a költségvetési rendelet módosítása nélkül előzetesen engedélyezi.

(11) A költségvetési szerv pályázatának benyújtását megelőzően köteles a Képviselő-testületnél a pályázat benyújtásának jóváhagyását kérni, amennyiben a pályázat keretében az intézmény:

a.) utólagos finanszírozású projekt megvalósítására vállalkozna és a költségvetési szerv az önkormányzattól igényli a kiadások megelőlegezésének finanszírozását,

b.) a pályázat megvalósításához önerő szükséges,

c.) alapító okiratában nem szereplő többletfeladatot vállalna fel, az intézmény által használt ingatlan átalakítására, felújítására vállalkozik,

d.) egyszeri ráfordítással olyan tevékenységet vállal fel, olyan eszközöket szerez be, amelyeknek működtetési kiadása a pályázat megvalósítása alatt, vagy a pályázat lezárását követően többlet költségvetési támogatási igényt eredményez.

(12) A Képviselő-testület a pályázatokban foglalt megvalósítási időszakra vonatkozóan a több évre szóló kötelezettségvállalást a nyertes pályázatok esetében – az adott pályázatra vonatkozó Támogatási Szerződésben foglaltak szerinti ütemezés szerint - engedélyez.

(13) A Képviselő-testület felhatalmazza polgármesterét, hogy benyújtott pályázatok nyertessége esetén a megvalósításhoz szükséges Konzorciumi Megállapodást, a Támogatási Szerződést aláírja, a Támogatási Szerződés megkötéséhez szükséges nyilatkozatokat és dokumentumokat aláírja és benyújtsa.

**13. A pénzellátás rendje**

14. § (1) Az önkormányzat intézményei és a közös önkormányzati hivatal bevételeik és kiadásaik különbözeteként intézményfinanszírozásban részesülnek, melynek összegét a 3., valamint a. 4. melléklet tartalmazza.

(2) Nettó finanszírozás keretében történik a munkabérek, valamint az azt terhelő befizetési kötelezettségek rendezése.

(3) A költségvetési szerv kiadásainak finanszírozása elsődlegesen a költségvetési szerv elszámolási számláján lévő saját bevételek terhére történik. Amennyiben költségvetési szerv számláján lévő napi egyenleg nem nyújt fedezetet a kiadások határidőben történő teljesítéséhez, úgy a költségvetési szerv vezetője, vagy az általa felhatalmazott személy támogatás utalás iránti igényét a fenntartó felé jelzi.

(4) A megrendelések ütemezésénél, a kötelezettségvállalás megtételénél a költségvetési szerv vezetője a saját bevételek és az önkormányzati forrásképződés időbeli alakulását köteles figyelembe venni.

(5) A felhalmozási, felújítási célú támogatások kiutalása a tényleges teljesítéshez igazodóan engedélyezhető.

(6) A költségvetési szerv a készpénzben, házipénztárban befizetett bevételeiket a kiadásaik teljesítésére nem használhatják fel.

**14. A költségvetés végrehajtásának ellenőrzése**

15. § (1) Valamennyi költségvetési szerv köteles a gazdálkodás vitelét meghatározó jogi szabályozó eszközöket a mindenkor érvényes központi szabályozás figyelembevételével elkészíteni, illetve a szükséges módosításokat végrehajtani. A szabályozásbeli hiányosságokért a felelősség a mindenkori költségvetési szerv vezetőjét terheli.

(2) A költségvetési szervek ellenőrzése az Áht. 61. § (4) bekezdésében rögzített belső kontrollrendszer keretében valósul meg, melynek létrehozásáért, működtetéséért és továbbfejlesztéséért az önkormányzat és a hivatal esetében a jegyző, az intézmények esetében az intézményvezető felelős.

(3) Az önkormányzat a belső ellenőrzést a Völgységi Önkormányzatok Társulásával kötött megállapodás alapján biztosítja. A megfelelő működtetésről és a függetlenség biztosításáról a jegyző köteles gondoskodni.

**15. Vegyes rendelkezések**

16. § (1) Közérdekű kötelezettségvállalást a költségvetési szerv csak a Képviselő-testület jóváhagyásával tehet, gazdasági társaságban üzletrészt, részvényt csak az Képviselő-testület előzetes döntése alapján szerezhet.

(2) A költségvetési szervek más gazdálkodó szervek részére pénzeszközt csak a Képviselő-testület jóváhagyásával adhatnak át.

(3) Az önkormányzat átmenetileg szabad pénzeszközeinek lekötéséről, kamatozó betétben történő elhelyezéséről a jegyző javaslatára a polgármester dönt.

(4) A költségvetés terhére – költségvetési szerv vezetőjének hatáskörében – kizárólag olyan kötelezettség vállalható, mely sem az adott gazdálkodási évben, sem azt követően költségvetési támogatási többletigénnyel nem jár. A költségvetési szerv vezetője mint bérgazdálkodó címet, pótlékot nem állapíthat meg. Az költségvetési szerv vezetője felelős azért, hogy a munkavállalók részére adható, nem kötelező juttatások megállapítása és folyósítása az intézményi feladatellátást ne veszélyeztesse. A költségvetési szerv vezetője a bérmaradvány terhére folyamatos fizetési kötelezettséget jelentő személyi juttatást nem állapíthat meg.

(5) A költségvetési szerv vezetője felelős a feladatai ellátásához a szerv kezelésébe, használatába adott vagyon rendeltetésszerű igénybevételéért, az alapító okiratban előírt tevékenységek ágazati jogszabályokban meghatározott követelmények megfelelő ellátásáért, a költségvetési szerv gazdálkodásában a szakmai hatékonyság és a gazdaságosság követelményeinek érvényesítéséért, a tervezési, beszámolási, információ szolgáltatási kötelezettség teljesítéséért és hitelességéért, a gazdálkodási lehetőségek és kötelezettségek összhangjáért, a költségvetési szerv számviteli rendjéért, a folyamatba épített előzetes és utólagos vezetői ellenőrzéséért, a belső ellenőrzés megszervezéséért és működtetéséért.

(6) A kötelezettségvállalást, pénzügyi ellenjegyzést, teljesítés igazolást az államháztartásról szóló törvény végrehajtásáról szóló 368/2011. (XII.21.) Kormányrendelet 52-60. §-ban foglaltak alapján kell elvégezni.

(7) A választások helyi előkészítésére, lebonyolítására, valamint a népszavazás előkészítésére és lebonyolítására felhasználható pénzeszközök feletti kötelezettségvállalásra a jegyző, pénzügyi ellenjegyzésére az általa felhatalmazott személy jogosult.

(8) Az intézmények hitelt nem vehetnek fel, kezességet nem vállalhatnak, pénzeszközeikből csak tárgyévi lejáratú, államilag garantált értékpapírt vásárolhatnak.

(9) Az intézmények bankszámlájukat az OTP Rt. Bonyhádi Fiókjánál kötelesek vezetni. Átmenetileg szabad pénzeszközeiket tárgyévi lejáratú betétként leköthetik. A lekötésről és értékpapír vásárlásról a polgármestert az intézkedéssel egy időben tájékoztatni kell.

(10) A Képviselő-testület a költségvetési egyensúly fenntartása érdekében szükségesnek tartja, hogy az intézmények vezetői szigorú pénzügyi fegyelem érvényesítésével, a szükséges intézkedések megtételével gondoskodjanak a jóváhagyott költségvetési előirányzatok betartásáról.

(11) A felújítási és felhalmozási feladatok teljesítésére a források rendelkezésre állására figyelemmel vállalható kötelezettség.

(12) A Képviselő-testület hozzájárul ahhoz, hogy az általa jóváhagyott, utófinanszírozású pályázatok esetében az intézmények részére a kiadások üteméhez igazodóan kölcsön kerüljön folyósításra, melyet a pályázati támogatás megérkezését követően vissza kell utalni.

**III. Záró rendelkezések**

17. § (1) A rendelet kihirdetése napján lép hatályba, rendelkezéseit a 2018. költségvetési évben kell alkalmazni.

(2) Az átmeneti időszakban beszedett bevételek és teljesített kiadások a rendeletbe beépítésre kerültek.

Bonyhád, 2018. február .....

Filóné Ferencz Ibolya Dr. Puskásné Dr. Szeghy Petra

polgármester jegyző