

**Bonyhád Város Önkormányzata**

**ELŐTERJESZTÉS**

Bonyhád Város Képviselő - testülete 2018. évi február 15. napján

16 órakor tartandó

rendes testületi ülésére

|  |  |
| --- | --- |
| Tárgy: | Bonyhád Város Önkormányzatának 2018. évi költségvetési rendelet-tervezete |
| Előterjesztő: | Filóné Ferencz Ibolya polgármester |
| Előterjesztést készítette: | dr. Puskásné dr. Szeghy Petra jegyző  Fauszt Józsefné pénzügyi osztályvezető  Palkó Roland költségvetési csoportvezető  intézményvezetők |
| Előterjesztés száma: | 26. sz. |
| Előzetesen tárgyalja: | Pénzügyi Ellenőrző és Gazdasági Bizottság  Humán Bizottság,  Érdekegyeztető Tanács |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített (Mötv. 50. §) |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen/zárt ülésen kell/zárt ülésen lehet tárgyalni (Mötv. 46 § (1)) |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Az államháztartásról szóló 2011. évi CXCV. törvény 23., 24-26., 29/A. §-a, valamint a végrehajtásáról szóló 368/2011. (XII.31.) Kormányrendelet 24. §, 27. § és 28. §-ainak előírásai szerint Bonyhád Város Önkormányzata 2018. évi költségvetési rendelet-tervezetét az alábbiak szerint terjesztem elő.

**I. Általános indokolás a rendelet - tervezethez**

**1. Általános indokolás**

Az Országgyűlés 2017. június 15-án fogadta el a Magyarország 2018.évi költségvetéséről szóló 2017. évi C. törvényét, (továbbiakban: költségvetési törvény) melynek kihirdetésére 2017. június 27-én került sor.

A rendelet-tervezet összeállításának alapja döntő részben a költségvetési törvényben, valamint Magyarország 2018. évi központi költségvetésének megalapozásáról szóló 2017. évi LXXII. törvényében foglalt szabályozórendszer volt.

A költségvetés szerkezetét, kötelező elemeit, tartalmát az alábbi jogszabályok határozzák meg:

* az államháztartásról szóló 2011. évi CXCV. törvény (továbbiakban Áht.);
* az államháztartásról szóló törvény végrehajtásáról szóló 368/2011. (XII.31.) kormányrendelet;
* Magyarország gazdasági stabilitásáról szóló 2011. évi CXCIV. törvény;
* az adósságot keletkeztető ügyletekhez történő hozzájárulás részletes szabályiról szóló 353/2011. (XII.31.) kormányrendelet;
* Magyarország 2018. évi költségvetéséről szóló 2017. évi X. törvény;
* az államháztartás számviteléről szóló 4/2013 (I.11.) kormányrendelet.

Bonyhád Város Önkormányzata által irányított költségvetési szervei esetében változás az előző évhez képest nem volt, ennek alapján a költségvetés előirányzatai között az alábbi intézmények előirányzatai szerepelnek:

- Bonyhádi Varázskapu Bölcsőde és Óvoda

- Vörösmarty Mihály Művelődési Központ

- Solymár Imre Városi Könyvtár

- Völgységi Múzeum

- Gazdasági Ellátó Szervezet

- Bonyhádi Közös Önkormányzati Hivatal

- Bonyhád Város Önkormányzata.

A városban működő Bonyhádi Gondozási Központ intézményének költségvetési előirányzatai az intézményt fenntartó, Völgységi Önkormányzatok Társulása költségvetésében szerepelnek, amely költségvetésének elfogadása 2018. február 2-án megtörtént. Az intézmény működéséhez szükséges állami támogatás és annak kiegészítése a rendelet-tervezetben pénzátadásként került beépítésre.

Az intézmények feladatellátásában változás az előző évhez képest nem történt.

A költségvetési előirányzatokat az Áht. előírásai alapján kötelező, önként vállalt, valamint államigazgatási feladatok szerinti bontásban szerepeltetjük.

A költségvetési rendelet-tervezet összeállítását megelőzően a kiadási szükségletek és a bevételi források tervezetének meghatározásához egyeztető tárgyalásokat folytattunk az intézmények vezetőivel.

**II. A rendelet - tervezet részletes indokolása**

1. § - hoz: A rendelet hatálya a területi és személyi hatályát rendezi.

2. § - hoz: Meghatározza a költségvetési rendelet szerkezetét.

3. § - hoz: Tartalmazza a költségvetés bevételi és kiadási oldalát.

4. § - hoz: Tartalmazza a bevételek és kiadások jóváhagyásának rendjét.

5. § - hoz: Meghatározza a hiány belső finanszírozásának rendjét.

6. § - hoz:Tartalmazza a központi források elszámolásának szabályait.

7. § - hoz: Meghatározza az önkormányzat kiadásait.

8. § - hoz: Meghatározza az önkormányzat és szervei engedélyezett álláshelyeit, valamint javaslatot tesz azok évközi módosítására.

9. § - hoz: Tartalmazza a fejlesztési előirányzatokat.

10. § - hoz: A tartalékok felhasználására vonatkozó rendelkezéseket tartalmazza.

11. § - hoz: Az önkormányzat által nyújtott támogatásokat határozza meg.

12. § - hoz: Az önkormányzat előirányzat módosításának szabályait határozza meg.

13. § - hoz: Meghatározza a költségvetés végrehajtásának szabályait.

14. § - hoz: A pénzellátás rendjét szabályozza.

15. § - hoz: A költségvetés végrehajtásának ellenőrzését tartalmazza.

16. § - hoz: Olyan rendelkezéseket tartalmaz, amelyek kötelezettségvállalásra vonatkoznak.

17. § - hoz: Hatályba léptető rendelkezéseket tartalmazza.

A részletes indokolást a továbbiakban a mellékletek mentén adjuk meg.

**2. A költségvetés főbb céljai**

A költségvetés előirányzatainak biztosítania kell az önkormányzat, a városüzemeltetés, az intézmények és a közös hivatal működési kereteit, az e felett rendelkezésre álló saját bevételeknek és a pályázati támogatásoknak pedig az önkormányzati fejlesztéseket.

A rendelet tervezet működési előirányzatai biztonságos működési kereteket tartalmaznak, amelyet alapvetően a Magyarország 2018. évi központi költségvetéséről szóló 2017. évi C. törvényében szereplő szabályozó rendszer alapoz meg. A működésre rendelkezésre álló előirányzatok a feladatfinanszírozási rendszer folyamatos pontosításával, egyes feladatokhoz tartozó támogatások összegének emelésével biztosítják azt, hogy teljesüljön a helyi önkormányzatokról szóló 2011. évi XLXXXIX törvény 111. § (4) bekezdésében elvárt hiány nélküli gazdálkodás. Az e jogcímű előirányzatok összege 1.977.694.820.- Ft, amely - a pályázatokhoz kapcsolódó kiadásoktól eltekintve - az előző évi keretnek megfelelő volumenű.

A helyi stratégiákban meghatározott fejlesztések anyagi forrását a 2014-2020 között főként a rendelkezésre álló uniós pályázatok képezik. A Terület- és Településfejlesztési Operatív Program felhívásaira a Gazdasági Programban, és a 2014 – 2020 időszakra vonatkozó Integrált Településfejlesztési Stratégiájában meghatározott városfejlesztési irányelveknek megfelelően kerültek benyújtásra támogatási kérelmek 2016-ban. Pályázatot nyújtottunk be utak felújítására, körforgalom és kerékpárút építésére, a helyi gazdaság fejlesztésére, önkormányzati ingatlanok felújítására, környezetvédelmi és megújuló energiával működő infrastruktúra kialakításának támogatására annak érdekében, hogy a település lakosságmegtartó ereje növekedjen, a vállalkozások helyben maradjanak. Eszerint a 19 pályázati célhoz tartozóan 5.999.944.935.- Ft összegű volt az elnyert támogatás.

Pályázatainkat folyamatosan bírálták el, azok eredményéről beszámoltunk. A nyertes pályázatok megvalósítása a döntéseket követően elindult, zajlott 2017. év során. Rendelet-tervezetünkben a projektekhez tartozó azon bevételi és kiadási előirányzatok szerepelnek, amelyek a 2018. évben jelentkeznek, néhány esetben a befejezés 2019. évi lesz, utóbbihoz tartozó kiadások a költségvetés tartalékán szerepelnek.

Az önkormányzat számára kedvező döntést a 1818/2016. (XII.22.), valamint a 2068/2017. (XII.28.) Kormányhatározatok tartalmaztak, előbbi a városi sportcsarnok, utóbbi a Móricz Zsigmond és a Bezerédj utcák felújítását tartalmazta.

A rendelet tervezetbe beépített fejlesztési kiadási előirányzatok összege 3.406.839.715.- Ft.

Pályázatainkról, jelenlegi helyzetéről a Képviselő-testület külön napirend keretében kap tájékoztatást.

A költségvetés kiemelt feladata a projektek megvalósításának finanszírozása, a kivitelezési és egyéb szerződésekben rögzített ütemek szerinti kifizetésekhez a források biztosítása. Tekintettel arra, hogy a projektek döntő részben előfinanszírozottak, a megkötött támogatási szerződések alapján a hozzá tartozó előlegek az önkormányzat elkülönített számláira megérkeztek, így a kiadások teljesítéséhez a forrás maradvány formájában rendelkezésre áll.

A rendelet tervezetben a pályázati támogatással megvalósuló fejlesztések mellett az önkormányzat saját forrása terhére is tartalmaz fejlesztési előirányzatokat, tervezésükre a rendelkezésre álló saját forrás összegéig került sor.

A költségvetés egyensúlya úgy működési, mint fejlesztési oldalon biztosított.

**3. A költségvetés előirányzatai**

A 2018. évi költségvetés főösszegét a mellékelt rendelet-tervezet szerint 5.381.425.479.- Ft-ban javasoljuk jóváhagyni.

Az Önkormányzat bevételi és kiadási előirányzatait összefoglalóan az 1.1. számú melléklet tartalmazza kiemelt előirányzatonként. Az adatok önkormányzat és intézményei pénzátadása tekintetében halmozódást nem tartalmaznak.

A csatolt 1.2. számú melléklet a kötelező, az 1.3. számú melléklet az önként vállalt, az 1.4. számú melléklet az államigazgatási feladatokhoz tartozó bevételeket és kiadásokat tartalmazza.

A 2017., valamint a 2018. évi költségvetés eredeti kiadási előirányzatai összehasonlító szerkezetben az alábbiak:

Adatok Ft-ban

|  |  |  |  |
| --- | --- | --- | --- |
| Megnevezés | Működési előirányzatok | Fejlesztési előirányzatok | Összesen |
| 2017. évi előirányzat | 1.672.684.674 | 913.258.000 | 2.585.942.674 |
| Aránya az összes előirányzathoz | 64,68 % | 35,32 % |  |
| 2018. évi előirányzat | 1.974.585.764 | 3.406.839.715 | 5.381.425.479 |
| Aránya az összes előirányzathoz | 36,69 | 63,31 % |  |
| **Változás összege** | **301.901.090** | **2.493.581.715** | **2.795.482.805** |
|  | **+ 18,05 %** | **+ 273,04 %** | **+ 108,1 %** |

A **működési kiadásoknál** összegében, mértékében az előző évi eredeti előirányzathoz képest 301.900.090.- Ft összegű a növekmény.

A kiadásokon belül a személyi juttatások esetében van növekmény, melyet egyrészt a kötelező bérnövekmények, másrészt a javasolt létszámfejlesztések bérkihatásai okoznak. A munkaadókat terhelő járulékok mértéke az előző évi 22 %-ról az idei évre 19,5 %-ra csökkent. A két jogcím esetében a kiadások együtt 33.352.000.- Ft-tal emelkednek.

A dologi kiadások növekményeként jelenik meg a pályázatokkal kapcsolatos kiadás, amelynek összege az előző évhez képest jelentős, 262.505.000.- Ft összegű növekményt mutat. Az egyéb dologi kiadások számottevően nem emelkedtek.

A tartalékok összege az előző évihez képest 16.100.583.- Ft emelkedett.

A **fejlesztési kiadások** esetében az előző évi összegek többszöröse került javaslatunkba beépítésre, a fejlesztési kiadások összege 3.406.839.715.- Ft. A különböző jogcímű fejlesztési források együttesen 14, döntő részben az előző évben megkezdett projekt megvalósítását biztosítják.

A működési és fejlesztési kiadások a költségvetés főösszegéhez viszonyított aránya az előző évekhez képest megfordult, **36,69 %** a működési, míg  **63,31 %**  a fejlesztési célú felhasználás. Ismertetett működési és fejlesztési arány az önkormányzat költségvetése tekintetésben rendkívülinek mondható.

**4. Bevételek tervezése**

A tervezett bevételeket a csatolt 1.1. számú mellékletben szereplő bontásban ismertetjük.

**4.1. Önkormányzatok működési támogatásai**

A helyi önkormányzatok központi költségvetési támogatási rendszere a 2018. évben is az önkormányzati feladatellátáshoz igazodó, 2013-ban kialakított feladatalapú támogatási rendszerben történik.

Az önkormányzatok finanszírozásában a korábbi évekhez hasonlóan 2018-ben is megjelennek a költségvetési törvény érvényesülő általános alapelvek. Ezek többek között a családok támogatását, valamint a foglalkoztatottság további növelését, egyúttal az életszínvonal emelkedését szolgáló intézkedések, azon belül is kiemelt figyelmet fordítva a szülők munkába állásának segítésére, illetve a különböző ágazatokban dolgozók jövedelmének emelésére. A pedagógus életpálya modell bevezetése mérföldkőnek bizonyult a köznevelésben dolgozók bérrendezése tekintetében, amelyhez a szükséges forrásokat – az óvodapedagógusok és a pedagógus szakképzettséggel rendelkező nevelőmunkát közvetlenül segítők részére – az központi költségvetés biztosította. A béremelés azonban nemcsak a köznevelést érintette, 2014-től ugyanis a szociális ágazatban dolgozók keresete is folyamatosan növekszik, a részükre biztosított több ütemben megnövelt összegű szociális ágazati összevont pótlék továbbra is megilleti a dolgozókat. 2016-tól a bölcsődékben dolgozó felsőfokú végzettségű kisgyermeknevelők is a pedagógus életpálya szerinti bérre jogosultak, valamint a 2017. évtől bölcsődei pótlékban részesülnek a középfokú végzettséggel rendelkező kisgyermeknevelők is. A 2017. és 2018. évben jelentős változást okoz a minimálbér és a garantált érminimum emeléséből adódó illetménynövekedés. Ez egyes ágazatokat eltérő módon érint amelyet a támogatási rendszer figyelembe vesz. Nagyon fontos, hogy a fiatal generáció megfelelő nevelésben, gondozásban részesüljön, hiszen a sikeres jövőt a következő nemzedék alapozza majd meg. Ennek érdekében kiemelt figyelmet szükséges fordítani, nemcsak a gyermekek étkeztetésére – amely terület eddig prioritást élvezett – hanem a kisgyermekellátó-rendszer hatékony megszervezésére is. A 2018-ban a bölcsődei ellátástekintetében van nagyobb változás. A bölcsőde és mini bölcsődei ellátás esetében is bevezetésre kerül a feladat alapú finanszírozás, amely támogatási forma már több területen - így például a szociális szakosított ellátásnál, az óvodai nevelésnél vagy a gyermekétkeztetés feladatellátásánál - is bizonyította eredményességét.

Szükséges azt is kiemelni, hogy a Kormány kiemelt célját érvényesítve, – összhangban azzal

is, hogy a rendszeres gyermekvédelmi kedvezményre való jogosultsági feltételek változása

miatt több gyermek lesz jogosult ingyenes étkeztetésre - még több forrás jut a gyermekétkeztetés biztosítására

Az intézményi és a szünidei étkeztetés feladatainak ellátását a 2018. évi költségvetési törvényjavaslat alapján mindösszesen 79 304,7 millió forint támogatás szolgálja, ennek összege az előző évi forrás összegét meghaladja. A fenti általános elvek mellett az önkormányzati finanszírozás tekintetében a 2018. év legfőbb célkitűzése a kiszámíthatóság és a stabilitás megtartása, a működési hiány nélküli gazdálkodás fiskális feltételeinek erősítése és a kistelepülések további felzárkózásának elősegítése. Utóbbit segíti elő a beszámítási-kiegészítési rendszer továbbfejlesztése is. Annak érdekében pedig, hogy a törvény hatályba lépéséig végbemenő, jelenleg nem ismert gazdasági folyamatok és jogszabály-változásokból adódó módosulások, illetve ellátotti létszám-mozgások kezelése is megtörténhessen, a törvény több jogcím esetében is megteremti a lehetőségét – az előirányzatok keretein belül a tényszámokhoz igazodóan– kiegészítő források biztosításának a települések számára.

Bonyhád Város Önkormányzata számára rendelkezésre álló állami támogatások főbb jogcímcsoportonként az alábbiak szerint alakul:

adatok: Ft-ban

|  |  |
| --- | --- |
| Megnevezés | 2018. év |
| Önkormányzati Hivatal működésének támogatása | 222.954.400.- |
| Település üzemeltetési feladatok támogatása | 31.958.323.- |
| Települési köznevelési feladatok támogatása | 292.911.351.- |
| Települési önkormányzatok szociális feladatai | 44.904.000.- |
| Települési önkormányzatok által biztosított egyes szociális szakosított ellátások támogatásai | 120.518.200.- |
| Bölcsődei ellátás | 21.473.200.- |
| Gyermekétkeztetés támogatása | 98.263.268.- |
| Települési önkormányzatok nyilvános könyvtári és közművelődési feladatainak támogatása | 19.247.880.- |
| Összesen: | 852.230.622.- |

Az állami támogatások összege évente folyamatosan emelkedik, a 2017. évi eredeti előirányzathoz képest 63.724.704.- Ft, 8,08 %-os mértékű a növekmény.

Az önkormányzati hivatal, valamint a településüzemeltetési feladatok támogatása 6.638.246.- Ft-tal emelkedett, amely döntő része a közvilágítási feladatok kiadásaihoz érkezett.

A köznevelési feladatok támogatása az óvoda működéséhez áll rendelkezésre, a támogatás növekmény 9.416.715.- Ft.

A szociális intézményi kiadásokra 26.621.840.- Ft-tal érkezett magasabb összeg, amely szinte a Gondozási Központ által ellátott feladatok mindegyikét érinti.

A bölcsődei ellátás esetében a szabályozó rendszer átalakult, a korábbi ellátotti napok alapján számított mutatószám szerinti finanszírozást felváltotta a feladat alapú finanszírozás, melynek alapján 12.085.300.- Ft többletfinanszírozás keletkezik.

A gyermekétkeztetés esetében a változatlan ellátotti létszám mellett 6.012.843.- Ft-tal emelkedtek.

A települési önkormányzatok nyilvános könyvtári és közművelődési feladatainak támogatása között új elemként jelent meg a települési önkormányzatok muzeális intézményi feladatainak 3.000.000.- Ft összegű támogatása.

**4.2. Működési célú támogatások** tervezett összege 44.387.000.- Ft.

A bevételek jogcímeit a csatolt 16/A melléklet 135., valamint 206. címe tartalmazza.

A Völgységi Önkormányzatok Társulása a társulással kapcsolatos feladatokat a közös hivatal állományába tartozó köztisztviselő béréhez 4.866.000.- Ft összegű pénzátadást teljesít.

Az óvodák fenntartására kötött feladat ellátási szerződés alapján a Bonyhádi Varázskapu Óvodához Izmény, Kisvejke, Kisdorog, Váralja Községek óvodái tartoznak. A tagönkormányzatok a településükön működő tagintézmény működésének saját bevétellel, valamint állami támogatással nem fedezett részét pénzátadással biztosítják Bonyhád Város Önkormányzata számára, amelynek tervezett összege 12.741.000.- Ft.

A bevételek közül 8.406.000.- Ft iskolafogászati ellátásra az Országos Egészségbiztosítási Pénztártól érkezik. A támogatás az iskolafogász, az asszisztens bérét és járulékait, valamint a felmerülő eszköz- és anyagköltségeket teljes egészében fedezi.

A Magyar Államkincstáron keresztül a kiadások között is megtervezett kiegészítő gyermekvédelmi támogatás címén várhatóan 460.000.- Ft kerül utalásra.

A közfoglalkoztatáshoz átvett pénzeszközként az előző évében megkötött 5 támogatási szerződéshez tartozóan a 2017. évi előleg összegén kívüli összegek szerepelnek, együttesen 14.013.000.- Ft összegben.

Intézményi körben érvényes hatósági szerződéssel a Varázskapu Óvoda rendelkezik, amely alapján a 3.500.000.- Ft összegű munkaerő foglalkoztatáshoz kapcsolódó támogatás vehető igénybe.

**4.3.** A **Felhalmozási célú támogatások** 1.963.877.999.- Ft-os bevételi terve azon pályázati támogatások összegét tartalmazza, amelyek a megkötött támogatási szerződések alapján a 2018. évben lesznek lehívhatók, tételesen az alábbiak:

- KEHOP-2.2.1 Szennyvíz-elvezetés és –tisztítás, szennyvízkezelés program keretében „Bonyhád és agglomerációs térségének szennyvíztisztítása, új szennyvíztelep megvalósítására projekthez tartozóan 1.610.195.000.- Ft.

- A 2068/2017. (XII.28.) Kormányhatározatban nevesített, belterületi utak, járdák felújítása címén jóváhagyott 29.999.999.- Ft.

- TOP-3.2.1-15 számú, a bonyhádi zeneiskola épülete energetikai korszerűsítése 4.855.000.- Ft összegben.

- TOP-3.1.1-15 számú, fenntartható települési közlekedésfejlesztés Kerékpárút kiépítése Bonyhád központjából az Ipari Parkig projekthez 12.077.000.- Ft.

- TOP-1.1.3-15 számú, az agrárlogisztikai központ létesítése Bonyhádon pályázati célhoz 306.751.000.- Ft.

**4.4.** A **közhatalmi bevételek** közé az önkormányzat által beszedett adók, így a gépjárműadó, a helyi adók, pótlékok, bírságok, a termőföld bérbeadásából származó jövedelemadó tartozik. Az egyes adónemek 2017. évi tényadatai, valamint a 2018. évi tervezett összegek az alábbiak szerintiek:

adatok Ft-ban

|  |  |  |
| --- | --- | --- |
| Megnevezés | 2017. évi tényleges bevétel | 2018. évi tervezett bevétel |
| Gépjárműadó | 48.716. 978.- | 48.500.000.- |
| Termőföld bérbeadásából származó adó | 109.021.- | 200.000.- |
| Magánszemélyek kommunális adója | 56.058.043 | 56.000.000.- |
| Idegenforgalmi adó | 502.200.- | 500.000.- |
| Helyi iparűzési adó | 450.977.908.- | 480.500.000.- |
| Talajterhelési díj | 260.060.- | 300.000.- |
| Megszűnt adónemek bevételei | 44.750.- |  |
| Egyéb közhatalmi bevételek | 1.981.768.- | 800.000.- |
| **Közhatalmi bevételek összesen:** | **558.650.728** | **586.800.000.-** |

A gépjárműadóból származó bevétel megosztott bevétel, a beszedett összeg 40 %-a illeti meg az önkormányzatot, így tervezésre annak összege került. Az adónem esetében jogszabályi változás nincs, emiatt az előző évben befolyt bevételt tervezzük 2018. évre.

Minden adónemre vonatkozóan elmondható az, hogy Bonyhád Város Önkormányzati Képviselő-testülete az adók mértékét 2017. évben sem emelte, új települési adót - bár erre lehetősége volt - nem vezetett be.

A helyi adók között továbbra is meghatározó tétel a helyi iparűzési adó bevétel. Az adó mértéke a helyi adókról szóló törvény szerinti, 2 %-os mértékű. A bevételek tervezése e körben nehézkes, döntően az előző évi tényleges adatokon, valamint a várható folyamatok miatti változások számszerűsítésén alapul.

Ezen a jogcímen 2017. évben 450.977.908.- Ft bevétel keletkezett. A bevételi tervet a tényleges összeget megemelve, az előző évről áthúzódó részletfizetések, valamint a jelenleg nem számszerűsíthető növekmények miatt 480.500.000.- Ft-ban javasoljuk jóváhagyni.

A magánszemélyek kommunálisadójának jelenlegi mértékét a Képviselő-testület 2011. január 1-jei hatállyal módosította. A helyi adókról szóló rendelet módosítására azt követően az adó mértékének tekintetében nem került sor, így az 2018. évre vonatkozóan is változatlan, emiatt a bevételi tervet a 2017. évi tényleges bevételek volumene alapján 56.000.000.- Ft-ban javasoljuk.

Az idegenforgalmi adó összegét az előző évben érkezett összegek alapján 500.000.- Ft-ban javasoljuk meghatározni, amely esetében a beszedett adóösszeg minden forintjához 1 Ft fajlagos összegű állami támogatás érkezik.

A talajterhelési díjra vonatkozó szabályozás alapján 2012. február 1-jétől kezdődően az előzőhöz képest tízszeres díjat köteles fizetni az, aki a rendelkezésre álló közcsatornára nem köt rá. Ennek díja jelenleg a talajérzékenységi szorzót is figyelembe véve 1.800.- Ft/m3 . A talajterhelési díjat fizetők száma előző évi adatok alapján változatlan, így a bevételi terv az előző évi tényleges adatok alapján került tervezésre.

Az egyéb közhatalmi bevételek bevételi terve az előző évi összeg alatt marad, tekintettel arra, hogy a 201. január 1-jétől élő szabályozás alapján a közigazgatási bírságok beszedését ezen időponttól kezdődően a Nemzeti Adó és Vámhivatal végzi.

**4.5. Működési bevételek** jogcímén 209.515.000.- Ft tervezésére kerül sor, amelyből az önkormányzat központi költségvetésében 144.125.000.- Ft, míg a fennmaradó 65.390.000.- Ft az intézményeknél és a Közös Hivatalnál realizálódik.

4.5.1. Az **önkormányzat** központi költségvetése működési bevételének egy részét az önkormányzati lakások és egyéb helyiségek bérleti díjából származó bevételek képezik. A bérleti díjak összegét a 21/2016. (XI.25.) önkormányzati rendeletben szereplő díjtételek alapján a lakbérek esetében 23.000.000.-, míg az egyéb helyiségek esetében 33.500.000.- Ft-ban javasoljuk meghatározni.

A Mezőföldvíz Kft-től 19.050.000.- Ft összegű bérleti díjjal számolunk, amelyet a vállalkozás az önkormányzati tulajdonban lévő víz- és szennyvízszolgáltatást biztosító eszközök használata után az érvényes bérleti szerződés alapján fizet.

Földbér és a közterület használati díjak címén együttesen 6.459.000.- Ft került megtervezésre.

A hulladéklerakó földterületének használatáért 13.000.000.- Ft-ot bérleti díjat terveztünk.

Az önkormányzat bevételei között tervezzük a fonyódi tábor bérleti szerződésében szereplő bérleti díjat, valamint a váraljai tábor táborozási díját, együttesen 11.500.- Ft összegben.

A sportlétesítmények bérleti díja címén - figyelemmel a sportcsarnok épületének felújítására - a műfüves pálya, valamint a sportcsarnok évközi átadása utáni időszakra vonatkozó bérleti díjra 3.230.000.- Ft-ot javasolunk jóváhagyni.

Egyszeri bevételként jelenik meg 11.224.000.- Ft összegben 8/2018. (I.11.), valamint a 20/2018. (I.25.) határozatokban szereplő földhasználati díj.

További bérleti díjként a Perczel Mór utca 9, 13, a sporttelepen lévő lakások, a hivatal ügyfélszolgálati irodájának bérleti díja került tervezésre.

Osztalék címén a 2017. évi tényleges összegek szerinti, 2.000.000.- Ft összegű bevételt javasolunk.

4.5.2. Az **intézményi működési bevételként** 65.390.000.- Ft-ot javasolunk.

Az Óvoda, valamint a Gazdasági Ellátó Szervezet bevétele teljes egészében gyermekétkeztetéshez tartozó térítési díjakból származik.

A térítési díjak az előző évhez képest változatlanok, az érkező bevételek összegét a szolgáltatást várhatóan igénybevevők létszáma, valamint Bonyhád Város Önkormányzati Képviselő-testülete 4/2016. (II.19.) önkormányzati rendeletében meghatározott térítési díjak alapján határoztuk meg. Utóbbi esetében beépítésre került a 20/2017. (X.26.) rendelettel jóváhagyott, 5 %-os mértékű térítési díj növekmény. Az étkeztetést igénybevevők száma az, tervezet szintjén 1.110 fő, amelyből az ingyenesen étkezők száma 454 fő, az 50 %-os térítési díjat fizetőké 221 fő, míg a teljes térítési díjat fizetőké 435 fő.

Mindezeket és a várható ÁFA visszatérülést is figyelembe véve 55.438.000.- Ft tervezésére került sor.

A Solymár Imre Városi Könyvtárban, a Völgységi Múzeumban a belépődíjak és könyv értékesítési bevételeinek összegét az előző évi tényleges bevételek szerint, 2.070.000.- Ft-ban, míg a Művelődési Központban a rendezvényekből és ingatlanhasznosításból származó bevételeket 7.775.000.- Ft összegben javasoljuk jóváhagyni.

**4.6.** **Felhalmozási bevételek** összegét 22.000.000.- Ft-ban javasoljuk.

A tervezett bevételt az év során kialakításra kerülő építési telkek értékesítéséből tervezzük, amelyekhez tartozóan a Képviselő-testület majd egyedi döntést hoz.

**4.7. Finanszírozási bevételek** között az önkormányzat és intézményei, valamint a pályázati támogatások együttes, előző évi maradványa szerepel, amely 1.702.614.858.- Ft összegű, összetétele az alábbi:

- intézmények és a közös hivatal maradványa 3.235.804.- Ft

- önkormányzat maradványa 228.706.441.- Ft

- pályázatok maradványa 11 projekthez tartozóan 1.470.672.613.- Ft

**5. Kiadások tervezése**

A költségvetési rendelet tervezetben szereplő kiadások 5 intézmény, a Közös Önkormányzati Hivatal, valamint az Önkormányzat kiadási előirányzatait tartalmazzák.

A kiadási előirányzatok a költségvetési rendelet-tervezetben szereplő kiadási jogcímek szerint ismertetjük.

**5.1. Működési kiadások**

**5.1.1. Személyi juttatások** tervezése és az engedélyezett létszámok változása.

Az engedélyezett létszámok esetében az alábbi változásokat javasoljuk:

- Az önkormányzati állományban lévő 1 fő technikai dolgozó (takarító) álláshely átcsoportosítása a közös hivatalba.

- A sportfeladatokhoz kapcsolódóan 04.01-jétől 2,5 fő álláshely növelést javasolunk, figyelemmel a megújult létesítményekre.

- A közfoglalkoztatottak létszáma a megkötött szerződések, valamint a várható önrészek alapján újraszámításra került, ennek alapján a tervezett, éves átlagra átszámított létszámot 30 főben javasoljuk elfogadni.

A tervezés alapját intézmények esetében az engedélyezett álláshelyek száma, a közös önkormányzati hivatalnál a tényleges foglalkoztatottak, valamint az év során várhatóan távollétükből visszaérkezők létszáma és bére képezte.

Beépítésre kerültek a kötelező legkisebb munkabér, valamint a garantált bérminimum összegére vonatkozó 430/2016. (XII. 15.) Korm. rendelete szerinti, 2018. évre hatályos összegei.

A rendeletben nevesítettük a képviselő-testület által 2013-ban (6/2013. (III.29.) ör.) jóváhagyott illetménykiegészítéseket, tekintettel arra, hogy a közszolgálati tisztviselőkről szóló 2011. évi CXCIX. törvény 234. § (3) bekezdés alapján ezt tárgyévre lehet megállapítani.

Nem került az eredeti előirányzatok között megtervezésre a kulturális ágazatot érintő, a 9/2017. (I.23.) Kormányrendeletben meghatározott kulturális illetménypótlék, tekintettel arra, hogy annak összegét az évközi kifizetések alapján a Magyar Államkincstár utalványozza.

Tervezésre kerültek az úgynevezett soros bérelemeléshez tartozó többletek.

Fennmaradt az úgynevezett szociális ágazati pótlék és kiegészítő pótlékot is magában foglaló összevont pótlék központi támogatása is, amelyet az önkormányzat dolgozói közül a bölcsődében foglalkoztatottak részére kell biztosítani.

A bérkompenzáció rendszere 2018. évben is fennmarad, amelynek összege eredeti előirányzatként nem került megtervezésre. A kifizetéseket központi költségvetés finanszírozza, így azt az érintett intézmények évközi pótelőirányzat keretében kapják meg.

A keret előirányzata 9.011.000.- Ft összegben tartalmazza a TOP 5.1.2, úgynevezett foglalkoztatási paktumhoz, valamint az egyéb pályázatokhoz tartozó személyi juttatásokat is.

A közalkalmazottak részére adható juttatást a rendelet-tervezet egy jogcímen tartalmaz: étkezési támogatás címén havonta 5.000.- Ft összegű hozzájárulás került megtervezésre. A köztisztviselők cafetéria juttatása a közszolgálati szabályzat rendelkezésein alapul, összege a törvény szerinti minimum szinten szerepel.

Közfoglalkoztatáshoz tartozóan az alábbi szerződésekhez tartozóan terveztünk munkabéreket:

|  |  |  |  |  |
| --- | --- | --- | --- | --- |
| Sorszám | Foglalkoztatás időtartama | Létszám | Fogl. idő | Támogatás mértéke |
| 1. | 2018.01.01-2018.02.28. | 19 | 8 | 90 % |
| 2. | 2018.01.01-2018.02.28. | 4 | 8 | 90 % |
| 3. | 2018.01.01-2018.01.31. | 15 | 8 | 90 % |
| 4. | 2018.01.01-2018.03.29. | 8 | 8 | 100 % |
| 5. | 2017.12.01-2017.12.29. | 3 | 8 | 100 % |
| 6. | 2018.03.01-2018.06.30.(várható) | 30 | 8 | 70 % |

A kiadások között fenti munkabérek mellett a július 1-jétől kezdődő foglalkoztatáshoz 4.140.000.- Ft előirányzatot különítettünk el.

**5.1.2. Munkaadókat terhelő járulékokra** 139.798.000.- Ft került elkülönítésre, amely az előző évi összeghez képest 8.643.000.- Ft-tal alacsonyabb.

A kiadási csoportba a szociális hozzájárulási adó, az egészségügyi hozzájárulás, a munkáltató által fizetett személyi jövedelemadó, valamint a rehabilitációs hozzájárulások tartoznak.

A járulékok elemeiben változás a szociális hozzájárulás esetében van, amelynél a járulékok mértéke a 2017. évi 22 %-ról 19,5 %-ra csökkent.

Kismértékben emelkedett a rehabilitációs hozzájárulás összege, amely esetében a 30 főnél többet foglalkoztató munkáltatókat érinti.

**5.1.3. Dologi kiadások**

Dologi kiadásra 853.500.000.- Ft került elkülönítésre, amelyből 11 pályázathoz tartozóan 305.505.000.- Ft a kiadási csoportba tartozó összeg.

rendelkezésre, amelyből az Önkormányzatnál 302.695.000.- Ft, a Közös Hivatalnál 23.000.-, míg a fennmaradó 222.300.000.- Ft az intézményeknél kerül megtervezésre.

**5.1.3.1. Az önkormányzat dologi kiadásai** az ellátott feladatok széles körét felölelő kiadásokat tartalmaznak.

A városüzemeltetéshez kapcsolódó zöldterület gondozást, a temetők fenntartását, köztisztasági, feladatok ellátását vállalkozási szerződés alapján a BONYCOM nKft látja el. A kiadások tervezett összege 28.063.000.- Ft, az előző évhez képest változatlan összegű.

Közvilágítás esetében a közbeszerzési eljárás folyamatban van, a szerződés kötést követően várhatóan az év elején megvalósul a korszerűsítés. Az új szolgáltató részére fizetendő díjra 41.388.000.- Ft került tervezésre.

Az iskolafogászat kiadásaihoz az OEP finanszírozásból a személyi juttatások és járulékain kívül 2.303.000.- Ft áll rendelkezésre.

A városi utak karbantartására, kátyúzásokra, útburkolatjelek festésére, síkosság mentesítésre, valamint kisebb utakhoz kapcsolódó munkákhoz 26.732.000.- Ft áll rendelkezésre.

Az önkormányzati lakások és helyiségek karbantartására az előző évi tényleges összegek alapján 12.814.000.- Ft-ot különítettünk el.

Az önkormányzat egyéb ingatlanjainak működési kiadásaira 33.107.000.- Ft került megtervezésre. Az érintett ingatlanok a Széchenyi tér 12., a Perczel Mór utca 9., 13., 44., a épületekhez tartozó energiaköltségek, egyéb kiadások.

A Dél-dunántúli Közlekedési Központtal megkötött szerződéshez tartozóan a helyi járatok működtetéséhez 11.500.000.-Ft összegű keretet határoztunk meg.

Az önkormányzati költségvetésbe 2014. évben került át a sportlétesítmények és a tábor. Ehhez tartozó kiadások javasolt összege együttesen 13.276.000.- Ft. A dologi kiadások részét képezi továbbá a tanuszoda működtetési költsége és áramdíja is. Felsorolt tételeknél a javasolt előirányzatok az előző évi tényadatok szerintiek.

Ebben a kiadási csoportban kerül tervezésre továbbá a Völgységi Önkormányzatok Társulása részére a társulás működéséhez, valamint az igénybevett szolgáltatásokhoz tartozó kiadásokhoz Bonyhád Város Önkormányzata által fizetendő összege a Társulás korábban elfogadott költségvetése szerint együttesen 28.705.000.- Ft összegben. A hozzájárulás összege a bevezetőben ismertetett többletfinanszírozás miatt az előző évhez képest jelntősen, 23.629.000.- Ft-tal csökkent.

Az önkormányzat dologi kiadásai között kerülnek tervezésre többek között az ingatlanok biztosítási díjai, az önkormányzati gépjárművek fenntartásának, javításának költségei, a pályázatok előkészítése céljából felmerülő tervezési díjak, közbeszerzési eljárások lebonyolítási díjai, földterületek rendezéséhez tartozó kiadások, a helyi építési szabályzat elkészítésének I. részlete, a fejlesztési hitelekhez kapcsolódó kamatkiadások. Ezen előirányzatok meghatározása az előző évi tényleges kiadások alapján történt.

**5.1.3.2. Intézményi dologi kiadások**

Az intézményi dologi kiadások összegéből 143.487.000.- Ft-ot képvisel a vásárolt élelmezés kiadása, amely az összes intézményi kiadás 64,5 %-át képezi. Az étkeztetés biztosítása kötelező önkormányzati feladat nemcsak az óvoda, hanem az egyéb oktatási intézmények esetében is. A kiadások tervezésénél a 20/2017.(X.5.) határozattal jóváhagyott szolgáltatási díjat vettük figyelembe. Ezen előirányzatokat részben a Varázskapu Bölcsőde és Óvoda, részben pedig a Gazdasági Ellátó Szervezet költségvetése tartalmazza.

Az előző évben elszámolt tényleges kiadások alapján történt az energiaköltségek tervezése. A Közös Önkormányzati Hivatalnál dologi kiadásként 23.000.000.- Ft került megtervezésre. A kiadások a hivatali gépjármű fenntartásának, javításának, a kötelező képzések költségeit, a működéshez szükséges irodaszerek, anyagok költségeit, a kiküldetéshez tartozó kiadásokat, a telefon és internet költségeit, a munkához használt eszközök fenntartásának, javításának költségeit tartalmazza.

**5.1.4. Ellátottak pénzbeli juttatásai**

Bonyhád Város Önkormányzati Képviselő-testülete a szociális igazgatás és szociális ellátás helyi szabályozásáról a 4/2015. (II. 20.) önkormányzati rendeletet alkotta, ennek alapján az alábbi támogatási formákhoz tartozóan került sor előirányzatok tervezésére:

Rendszeres pénzbeli ellátások:

* rendszeres gyermekvédelmi kedvezmény 376.200.- Ft
* lakhatáshoz kapcsolódó kiadások viseléséhez nyújtott települési támogatás

3.570.000.- Ft

* tartósan beteg hozzátartozó ápolását végzők támogatása 155.200.- Ft
* Közszolgáltatási díj átvállalása 163.200.- Ft

Eseti pénzbeli ellátások:

* rendszeres gyermekvédelmi kedvezmény pénzbeli ellátás pótléka 84.000.- Ft
* rendkívüli települési támogatás
* gyermekek rászorultsága esetére 3.790.000.- Ft
* létfenntartáshoz nyújtott, vis maior esetre nyújtott 4.425.000.- Ft
* gyógyszertámogatás 315.000.- Ft
* temetéshez nyújtott támogatás 2.200.000.- Ft
* köztemetés 140.000.- Ft

Összesen: 15.218.600.-Ft

A támogatások 2 jogcíme esetén van visszaigénylési lehetőség, együttesen 460.200.- Ft összegben. A kiadások további része az önkormányzat részére rendelkezésre bocsátott állami támogatás terhére elszámolható.

**5.1.5. Egyéb működési célú kiadásokra** 259.159.056.- Ft-ot javasolunk fordítani.

A kiadásokat jogcímenként a csatolt 16/B melléklet 374., 377. címe tartalmazza.

A kiadási csoport legnagyobb eleme a Gondozási Központ kiadásai miatti VÖT-nek történő nevesített pénzátadás. A Gondozási Központ által ellátott feladatokhoz tartozó központi forrás igénylésére a gesztor önkormányzat jogosult, amelyet pénzátadással kell a Társulás részére biztosítani, ennek tervezett összege 120.518.000.- Ft.

A nemzetiségi önkormányzatok egyenként 1.294.000.- Ft összegű támogatásban részesülnek.

A 2017. évi elszámolási különbözetek rendezésére 2.000.000.- Ft került elkülönítésre.

Az előirányzat tartalmazza továbbá a Bursa Hungarica ösztöndíj 2.000.000.- Ft-os összegét is.

Az Államháztartáson kívüli pénzátadásra egyesületek, szervezetek, alapítványok részére az alábbi támogatásokat javasoljuk:

adatok Ft-ban

|  |  |
| --- | --- |
| Média támogatása | 8.500.000.- |
| Sportszervezetek támogatása | 23.000.000.- |
| Polgármesteri keret | 2.000.000.- |
| Egyesületek, szervezetek | 6.000.000.- |
| Diáksport támogatása | 2.000.000.- |
| Polgárőrség támogatása | 1.500.000.- |
| Összefogás Közhasznú Alapítvány támogatása | 2.500.000.- |
| Önkéntes Tűzoltó Egyesület támogatása | 3.000.000.- |
| Evangélikus Egyház támogatása | 2.000.000.- |
| **Összesen:** | **50.500.000.-** |

Nevesített támogatásokon felül a BONYCOM nKFT részére a 71.000.000.- Ft összegű pénzeszköz átadást terveztünk. Az ügyeleti ellátás működtetéséhez lakosonként és havonta 40.- Ft/fő összeg került beépítésre a szolgáltatást biztosító vállalkozás részére, éves szinten 6.484.000.- Ft összegben.

**6. A felhalmozás költségvetés kiadásai**

A felhalmozási kiadásokra összességében 3.406.839.715.- Ft-ot javasolunk fordítani. A kiadások a költségvetés főösszegéhez viszonyítva összegében és mértékében is egyaránt jelentős. A beruházások, felújítások, tartalékok és a fejlesztéshez tartozó hiteltörlesztések a költségvetési előirányzatok 63,31 %-át képezik.

Fenti összegből 2.053.810.000.- Ft-ot képvisel a beruházások, 1.041.259.000.- Ft-ot a felújítások összege. A tartalékok összege 297.125.715.- Ft, míg a hitelek törlesztéséhez és egyéb felhalmozási kiadásokhoz 14.645.000.- Ft forrás került elkülönítésre.

A kiadások forrását döntő részben az előző évben érkezett és pénzmaradványként rendelkezésre álló, valamint az idei évben lehívható pályázati támogatások képezik. Az önkormányzat saját forrásából finanszírozott fejlesztési célok kiadásai együttesen 148.083.000.- Ft-ot képeznek, míg a fennmaradó 3.258.756.715.- Ft a pályázati forrásból finanszírozott rész.

**6.1. Pályázati forrásból megvalósuló fejlesztési feladatok**

Az év során az önkormányzat az alábbi, támogatással finanszírozott beruházás, fejlesztést valósítja meg:

|  |  |  |
| --- | --- | --- |
| 1. 1 | KEHOP-2.2.1 Szennyvíz-elvezetés és –tisztítás, szennyvízkezelés program | „Bonyhád és agglomerációs térségének szennyvíztisztítása, új szennyvíztelep megvalósítására” |
|  | TOP-1.3.1-TL1-2016-00001 | Közút Nonprofit Zrt-vel közösen (SPAR körforgalom) |
|  | TOP-3.1.1-15-TL1-2016-00002 | Fenntartható települési közlekedésfejlesztés Kerékpárút kiépítése Bonyhád központjából az Ipari Parkig |
|  | TOP-5.1.2-15-TL1-2016-00001 | Helyi foglalkoztatási együttműködések: Bonyhádi Paktum |
|  | TOP-1.2.1-15-TL1-2016-00001 | „A Váraljai Parkerdő turisztikai vonzerejének fejlesztése” |
|  | TOP-1.1.3-15-TL1-2016-00006 | Agrárlogisztikai Központ létesítése Bonyhádon |
|  | TOP-2.1.3-15-TL1-2016-00047 | Záportározó építése és csapadékvíz rendezése Bonyhádon |
|  | TOP-3.2.1-15-TL1-2016-00023 | A bonyhádi zeneiskola épületének energetikai korszerűsítése |
|  | TOP-4.2.1-15-TL1-2016-00001 | Szociális alapszolgáltatások infrastruktúrájának és szolgáltatásainak fejlesztése Bonyhádon |
|  | TOP-1.4.1-15-TL1-2016-00001 | Férőhelybővítés és infrastrukturális fejlesztés a Bonyhádi Varázskapu Bölcsőde és Óvodában |
|  | TOP-2.1.2-15-TL1-2016-00002 | MIÉNK ITT A TÉR" - rendezvénytér és helyi piac kialakítása, fejlesztése |
|  | 1818/2016. (XII.22.) Kormányhatározat | Sportcsarnok felújítása |
|  | 2068/2017. (XII.28.) Kormányhatározat | Móricz Zsigmond utca, Bezerédj utca egy szakaszának felújítása |

A tervezett kiadások között a projektek támogatási szerződéseiben szereplő, kifejezetten 2018. évre vonatkozó költségeit szerepeltetjük rendelet tervezetünkbe. A későbbi évekre vonatkozó kivitelezési költségek - a támogatási előleggel érintett projektek esetén - a költségvetés céltartalékát növelik.

Fontos kiemelni azt, hogy a projektek bevételei és kiadásai minden esetben egyensúlyban vannak, így a költségvetés egyensúlyára nincsenek hatással.

**6.1. Beruházások:**

Az önkormányzat által bonyolított beruházásokat célok szerinti bontásban a 7/A. számú melléklet tartalmazza tételesen. Hivatkozott melléklet az előzőekben ismertetett, központi forrásokból finanszírozott fejlesztések mellett az önkormányzati forrásból megvalósuló feladatokat is tartalmazza.

Ezek közül 22.000.000.- Ft összeget képvisel egy, 8 építési telek kialakítására alkalmas ingatlan megvásárlása. A kialakuló telkekhez a szükséges közmű rendelkezésre áll.

Az előző évek gyakorlata alapján az idei évben is beépítésre került az úgynevezett képviselői keret. Ennek terhére egyéni képviselői kérésre kizárólag fejlesztési feladat valósítható meg. A felhasználásra vonatkozó szabályok a rendelet-tervezetben kerülnek rögzítésre.

Elkülönített keret áll rendelkezésre a FŰTŐMŰ Kft-ben, jelenleg magánszemélyek tulajdonában lévő üzletrész megvásárlására.

Tervezésre került továbbá a 223/2017. (XI.30.) sz. határozatban nevesített, a Mezőföldi Regionális Víziközmű Kft.-ben levő üzletrész vásárlására 4.000.000.- Ft.

A korábban megkötött szerződéshez tartozóan a szennyvíztisztító telep vásárlás utolsó részletére 1.823.000.- Ft-ot különítettünk el.

Fentiek mellett az intézmények és a Közös Hivatal kiadásai között is szerepelnek beruházási előirányzatok. A Hivatal esetében az informatikai eszközök vásárlására, a Könyvtár esetében a könyvbeszerzésekre, az Óvodában pedig asztalok és székek, babaházak beszerzésére került összeg elkülönítésre.

**6.2 Felújítások:**

A felújítási keret terhére elvégzendő feladatokat a 6. számú melléklet tartalmazza részletesen.

Az önkormányzati intézmények felújítására együttesen 9.000.000.- Ft áll rendelkezésre. Járdák felújítására 10.000.000.- Ft-ot különítettünk el, amelynek felosztása az év további részében történik.

A csapadékvíz elvezető árkok felújítására, karbantartására, tisztítására javaslatunk 6.000.000.-Ft összegű keretet tartalmaz, amely azonos az előző évivel.

A Mezőföld Kft-től származó, a víz és szennyvízszolgáltatáshoz szükséges eszközök bérleti díjából származó bevételt kötelezően vissza kell forgatni a szolgáltatás fejlesztésére, ennek összege 19.050.000. - Ft.

Az előzőhöz hasonlóan, a bérleti díj összegének megfelelő összeg visszaforgatását javasoljuk a fonyódi tábor esetében is, amely összegét az előző évről áthúzódóval együtt 4.000.000.- Ft összegben.

Az önkormányzati lakások és egyéb helyiségek bérleti díja terhére 10.000.000.-Ft összegű felújítási keretet különítettünk el. Fentiek mellett kerülhet sor a Szent I. u. 1. I. em. 2. számú lakásának felújítására.

**7. Tartalékok**

A rendelet-tervezetben szereplő tartalékok összege 317.043.172.- Ft, amely az alábbiakból tevődik össze:

- általános tartalék: 15.727.457.- Ft

- pályázati tartalék: 8.000.000.- Ft

- környezetvédelmi alap céltartaléka: 1.000.000.- Ft

- bérkompenzáció céltartaléka: 590.000.- Ft

- letéti számla céltartaléka 31.021.715.- Ft

- folyamatban lévő pályázatok következő évi 258.104.000.- Ft

kiadásainak tartaléka

- fogászat céltartaléka 2.600.000.- Ft

Általános tartalékként 15.727.467.- Ft került elkülönítésre, amelynek képzési kötelezettségét az államháztartási törvény 23. § (3) bekezdése írja elő.

Céltartalékként az év további részében kiírásra kerülő pályázatok önrészére 8.000.000.- Ft összegű tartalék keretet különítettünk el, amely az önkormányzati, valamint az intézményi pályázatok önrészét hivatott biztosítani. A céltartalék igénybevételére vonatkozóan a Képviselő-testület a pályázat benyújtásakor egyedi döntést hoz.

A 590.000.- Ft összegű céltartalék az állami támogatások között nevesített, az előző évhez tartozó bérkompenzáció összege miatt került tervezésre. Fenti összeget a Magyar Államkincstár adatközlése alapján intézmények részére kell felosztani.

További 1.000.000.- Ft összeget képez a tartalékok között az önkormányzat Környezetvédelmi Programja alapján meghatározott környezetvédelmi célok megvalósítására.

Az önkormányzat letéti számláján lévő, két projekt megvalósításához kapcsolódóan jóteljesítési garanciaként utalt 31.021.715.- Ft összeggel céltartalékot szükséges képezni, tekintettel arra, hogy azt szerződésben rögzített határidőben a következő években vissza kell fizetnünk.

Támogatási előleggel rendelkező azon beruházások és felújítások esetében, amelyeknél a kiadások egy része 2019. évben merül fel, az áthúzódó kiadások összegét céltartalékba helyeztük.

Az iskolafogászat működéséhez 2.600.000.- Ft támogatás érkezik, amelyet felhasználásáig céltartalékot kell kezelni.

**8. Kölcsöntörlesztésre** a megkötött hat egyedi kölcsönszerződéshez tartozó 2018. évi fizetési kötelezettség összegét tervezzük, amelynek összege 10.645.000.- Ft.

**9. Finanszírozási kiadások**

A 2018. évi állami támogatások előlegeként 2017. december 31-én 30.030.251.-Ft érkezett. Fenti összeg az önkormányzat záró pénzkészletében szerepel, így az előleg visszafizetés címén kellett megterveznünk.

**10. A Rendelet-tervezet egyéb mellékletei:**

Az Áht. 24. § (4), valamint a 102. § (3) bekezdése szerint a Képviselő-testület részére tájékoztatásul az alábbi kimutatásokat kell szöveges indoklással együtt bemutatni:

* 8. sz. melléklet: tájékoztató a 2016. évi tény, 2017. évi várható, 2018. évi tervezett adatokról.

A melléklet összehasonlító szerkezetben jeleníti meg a megjelölt időszak bevételeinek és kiadásainak adatait, amely a költségvetési előirányzatok meghatározásához nyújtott segítséget.

* 9. sz. melléklet: Európai Uniós támogatással megvalósuló projektek bevételei és kiadásai. A tábla jelenleg üres, az év során nyertes pályázatok esetén kerül kitöltésre.
* 10. sz. melléklet: A többéves kihatással járó döntések számszerűsítése évenként és összesítve célok szerint.
* 11. sz. melléklet: Az önkormányzat által adott közvetett támogatások.
* A támogatások között a magánszemélyek kommunális adója, a gépjárműadóból, valamint a talajterhelési díjból egyedi kérelem alapján várhatóan elengedésre kerülő követeléseket szerepeltetjük.
* 12. számú melléklet az engedélyezett álláshelyek számát tartalmazza.
* 13. számú melléklet: az állami támogatások jogcímei és összegei.
* 14. sz. melléklet: előirányzat-felhasználási ütemterv.

Az előirányzatok havi bontásban szerepelnek, amelyből figyelemmel kísérhető a város likviditásának alakulása, az esetleges külső forrás igénybevételének ideje és nagyságrendje.

* 15. sz. melléklet: az önkormányzat által nyújtott hitel és kölcsön alakulása lejárat szerint.

A mellékleten a dolgozóknak nyújtott munkáltatói kölcsön, a szociális kölcsönök szerepelnek.

* 16/A, 16/B. számú mellékletek, amelyekben a címrend szerinti bevételi és kiadási előirányzatok szerepelnek.
* 17. számú melléklet: a költségvetési évet követő 3 év várható bevételeiről és kiadásairól ad tájékoztatást.
* 18. sz. melléklet: Likviditási terv. Az önkormányzat előirányzat-felhasználási terve alapján készül, havonkénti bontásban ad tájékoztatást az önkormányzat likviditási helyzetének alakulásáról.
* 19. sz. melléklet: Címrend.

**Tisztelt Képviselő-testület!**

Kérem, hogy a részletes indokolás, a csatolt mellékletek alapján Bonyhád Város Önkormányzata 2018. évi költségvetési javaslatát elfogadni szíveskedjenek.

Bonyhád, 2018. február 7.

Filóné Ferencz Ibolya

polgármester